CELEX: 62019CB0415
Language: hr
Date: 2020-05-06 00:00:00
Title: Spojeni predmeti C-415/19 do C-417/19: Rješenje Suda (šesto vijeće) od 6. svibnja 2020. (zahtjev za prethodnu odluku koji je uputio Corte suprema di cassazione – Italija) – Blumar SpA (C-415/19), Roberto Abate SpA (C-416/19), Commerciale Gicap SpA (C-417/19) protiv Agenzia delle Entrate (Zahtjev za prethodnu odluku – Članak 99. Poslovnika Suda – Potpore koje dodjeljuju države – Odluka Europske komisije kojom se program potpora proglašava spojivim s unutarnjim tržištem – Nacionalno zakonodavstvo koje isključuje mogućnost dodjele potpore u okviru odobrenog programa u slučaju nepoštovanja uvjeta koji nije predviđen Komisijinom odlukom)

31.8.2020   
            
            
               HR
            
            
               Službeni list Europske unije
            
            
               C 287/19
            
         
      Rješenje Suda (šesto vijeće) od 6. svibnja 2020. (zahtjev za prethodnu odluku koji je uputio Corte suprema di cassazione – Italija) – Blumar SpA (C-415/19), Roberto Abate SpA (C-416/19), Commerciale Gicap SpA (C-417/19) protiv Agenzia delle Entrate
      (Spojeni predmeti C-415/19 do C-417/19) (1)
      
      (Zahtjev za prethodnu odluku - Članak 99. Poslovnika Suda - Potpore koje dodjeljuju države - Odluka Europske komisije kojom se program potpora proglašava spojivim s unutarnjim tržištem - Nacionalno zakonodavstvo koje isključuje mogućnost dodjele potpore u okviru odobrenog programa u slučaju nepoštovanja uvjeta koji nije predviđen Komisijinom odlukom)
      (2020/C 287/27)
      Jezik postupka: talijanski
      
         Sud koji je uputio zahtjev
      
      Corte suprema di cassazione
      
         Stranke glavnog postupka
      
      
         Tužitelji: Blumar SpA (C-415/19), Roberto Abate SpA (C-416/19), Commerciale Gicap SpA (C-417/19)
      
         Tuženik: Agenzia delle Entrate
      
         Izreka
      
      Članak 108. stavak 3. UFEU-a, Odluku Komisije C (2008) 380 od 25. siječnja 2008., „Državna potpora N 39/2007 – Italija – Porezni odbitak za nova ulaganja u područjima u nepovoljnom položaju”, i načelo proporcionalnosti treba tumačiti na način da im se ne protivi propis države članice na temelju kojeg je dodjela potpore u okviru tog programa potpora koji je uspostavila ta država članica i koji je odobren tom odlukom uvjetovana izjavom podnositelja zahtjeva prema kojoj on nije primio potpore koje je Europska komisija proglasila nezakonitima ili nespojivima, koje je propustio vratiti ili staviti na blokirani račun, čak i ako se od njega ne zahtijeva povrat i usprkos činjenici da navedena odluka izričito ne predviđa takav zahtjev.
      
         (1)  SL C 328, 30. 9. 2019.